
[image: image1.png]



PARLAMENTUL ROMÂNIEI

CAMERA DEPUTAŢILOR

Comisia pentru drepturile omului, culte                             Bucureşti, 10 mai 2006

şi problemele minorităţilor naţionale 


          Nr.Pl-x 375/2006 

Domnului deputat



            Sergiu Andon,


     Preşedintele Comisiei juridice, de disciplină şi imunităţi


    
                                     AVIZ

asupra propunerii legislative pentru modificarea şi completarea art.28 din Legea nr.373/2004 pentru alegerea Camerei Deputaţilor şi a Senatului 


  În conformitate cu prevederile art.95 din Regulamentul Camerei Deputaţilor, republicat, Biroul permanent a trimis, Comisiei pentru drepturile omului, culte şi problemele minorităţilor naţionale, cu adresa nr.Pl-x 375 din 25 aprilie 2006, spre dezbatere şi avizare, propunerea legislativă pentru modificarea şi  completarea art.28 din Legea nr.373/2004 pentru alegerea Camerei Deputaţilor şi a Senatului,  înregistrată cu nr.25/402/26 aprilie 2006.

               Camera Deputaţilor este Cameră decizională. 

               În şedinţa din 9 mai 2006, membrii comisiei au examinat propunerea legislativă, în conformitate cu prevederile art.61 din Regulamentul Camerei Deputaţilor, şi în urma dezbaterilor, au hotărât, cu unanimitate de voturi, să nu îi acorde aviz favorabil, cu motivarea ca textul iniţiativei legislative să fie preluat ca amendament la propunerea legislativă privind adoptarea Codului electoral, care urmează să fie elaborată de comisia comună a Camerei Deputaţilor şi Senatului.


În raport de obiectul şi conţinutul său, propunerea legislativă face parte din categoria legilor organice.

PREŞEDINTE,

Nicolae Păun
Întocmit:

Consilier  Onesia Babeş

